“Як вядома, у краіне прайшло шырокае грамадскае абмеркаванне Кодэкса аб адукацыі і рэалізацыі яго асобных палажэнняў у практыцы развіцця адукацыйнай сферы, — сказаў, адкрываючы нараду, рэктар Рэспубліканскага інстытута вышэйшай школы Міхаіл Іванавіч Дзямчук. — Як вынік — можна канстатаваць, што сёння наша краіна мае разгорнутую нарматыўную прававую базу, якая дазваляе эфектыўна планаваць развіццё і перспектывы арганізацыі адукацыйнай сферы. Разам з тым грамадскае абмеркаванне Кодэкса аб адукацыі выявіла наяўнасць дыскусійных момантаў у частцы вышэйшай школы. Гэта тычыцца, напрыклад, насычэння першай і другой ступеней вышэйшай адукацыі, а таксама расшыфроўкі тэрмінаў “бакалаўрыят”, “спецыялітэт” і “магістратура”.